Üldkohtu (seitsmes koda) 19. juuni 2012. aasta määrus – Ungari vs. komisjon
(kohtuasi T-37/11)
Tühistamishagi – Ajutine vahend, et aidata rahastada toiminguid uuel liidu välispiiril, et rakendada Schengeni acquis’ ja välispiirikontrolli
(Schengeni toetus) – Ungarile ajavahemikuks 2004–2006 antud toetus – Makstud summast ühe osa tagasinõudmine – Vaidlustatava akt – Vastuvõetamatus
1.                     Menetlus – Hagimenetluse algatusdokument – Vorminõuded – Vaidluse eseme tuvastamine – Hagis esinev viide vaidlustatud aktile
eelnevale aktile – Viide, mis ei välista võimalust vaidluse ese tuvastada (Üldkohtu kodukord, artikli 44 lõige 1) (vt punktid 25–27)
2.                     Tühistamishagi – Vaidlustatavad aktid – Aktid, mille eesmärk on tekitada siduvaid õiguslikke tagajärgi – Mõiste – Ajutine
vahend, et aidata rahastada toiminguid uuel liidu välispiiril, et rakendada Schengeni acquis’ ja välispiirikontrolli (Schengeni
toetus) – Komisjoni võlateade, millega nõutakse tagasi alusetult kulutatud summad ning mille komisjon saatis peale lõpparuande
koostamist, mis käsitles Schengeni toetuse raamatupidamisarvestust Ungarile ajavahemikus 2004-2006 makstud abi kohta – Kuna
võlateade on üksnes varasema otsuse täitmisele pööramise akt, siis ei tekkinud tagasimaksmise kohustus võlateate saatmise
hetkest, vaid hetkest, mil lõpparuanne kinnitati – Vaidlustatav akt – Puudumine – Vastuvõetamatus (2003. aasta liitumisleping,
artikkel 35) (vt punktid 33 ja 34, 40–42, 60)
Ese
Nõue tühistada osaliselt komisjoni 28. oktoobri 2010. aasta võlateade nr 3241011280, mille ta saatis Ungarile peale lõpparuannet,
mis käsitles Schengeni toetuse raamatupidamisarvestust Ungarile ajavahemikus 2004–2006 makstud abi kohta.
Resolutsioon
1.
Jätta hagi vastuvõetamatuse tõttu läbi vaatamata.
2.
Mõista kohtukulud välja Ungarilt.